cyanic-selkie/wikianc huggingface dataset:
Jeakkášjohka
Jeakkášjohka (nordsamisk) er ei elv i Tana kommune i Finnmark. Den er ei sideelv til Ciikojohka, i Tanavassdraget. Elva renner i østlig retning over myrområdet Jeakkaš til den munner ut i Ciikojohka rundt 9 kilometer vest-nordvest for Båteng. Jeakkášjohka er 12,8 kilometer lang.
St Ives Bay
St Ives Bay er en bukt på atlanterhavskysten nordvest i Cornwall i Storbritannia. Den er formet som en grunn halvmåne, og er omtrent 6 km bred. Den ligger mellom St Ives i vest og Godrevy Head i øst.
Paratelius
Paratelius er en slekt av rødvinger der hunnene er larvelignende.
VM i telemarkskjøring 2019 - Klassisk menn
Klassisk for menn under VM i telemarkskjøring 2019 gikk på Gustablikk skisenter ved Rjukan onsdag 20. mars 2019.
Paratelius
Utseende
Hannene er middelsstore (6-8 millimeter), slanke, røde til brunrøde rødvinger. Antennene er svarte, svært kraftige, litt lengre enn til nesten dobbelt så lange som kroppen, bredt sagtakkede. Hodet er forholdsvis lite, mørkt farget, med små, utstående fasettøyne. Pronotum er avrundet trapesformet, noe bredere enn langt, tydelige smalere enn dekkvingene. Disse er jevnbrede med tre opphøyde lengderibber, hvert ribbemellomrom med to rader av store, tverrbrede groper. Beina er mørke, ganske korte.
Levevis
De voksne hannene er dagaktive og treffes gjerne på blomster, der de spiser nektar og pollen. De voksne hunnene er neoteniske, det vil si at de er larvelignende også i det voksne stadiet. Andre arter tar trolig ikke næring til seg som voksne. Larvene kan finnes under bark, i jord eller mellom løvstrø. Munndelene tyder på at de lever av flytende føde, men det er uvisst hva de faktisk spiser. Råtnende plantemateriale og slimsopp har blitt foreslått.
St Ives Bay
Vestsiden av bukten er høyereliggende og tettere bosatt, og de største bosetningene er Lelant, Carbis Bay og St. Ives. Vestkysten er også mer preget av klipper med små strender innimellom.
Carlito Galvez jr.
Carlito Guansing Galvez jr. (født 12. desember 1962 i Bustos i provinsen Bulacan på Filippinene) er en pensjonert filippinsk general og tidligere forsvarssjef (stabssjef) for de filippinske væpnede styrker (2018). Han ble den 24. mars 2020 utnevnt til Chief Implementer of the Government's COVID-19 response.
Militær karriere
I 1985 fullførte han sin høyere militære utdannelse ved det filippinske militærakademiet, i det årskullet som kaltes «Sandiwa»-kullet. Han er også kjent for å ha ledet den filippinske hærens Vestre Mindanao-kommando under slaget om Marawi.
Han mottok det amerikanske Eisenhower Fellowships-stipendet i 2006 og arbeidet med fredsprosessen med Moro Islamic Liberation Front i 2015 som med-formann for The Coordinating Committee on the Cessation of Hostilities. Han har også vært øverstkommanderende for hærens 104. brigade og for 6. infanteridivisjon.
Som løytnant fikk han sammen med noen kullkamerater fra militærakademiet, blant annet Rolando Joselito Bautista, amnesti fra den tidligere hærsjefen og presidenten Fidel Ramos, i forbindelse med sin rolle ved det mislykkede kuppet i 1989.
Han var stabssjef og forsvarssjef for de filippinske væpnede styrker fra 18. april 2018 til 11. desember 2018.
Den 12. desember 2018 ble Galvez utnevnt til presidentrådgiver for fredsprosessen, etter at Jesus Dureza fratrådte under en korrupsjonsskandale i Office of the Presidential Adviser on the Peace Process. Han var iherdig pådriver for å videreføre fredsprosessen med Moro-fronten, og ble høyt ansett av mange sentrale aktører som arbeidet for uavhengighet for regionen Bangsamoro.
Stabsleder under Covid-19-krisen
Han ble den 24. mars 2020 utnevnt av president Rodrigo Duterte til å lede den filippinske regjeringens krisestab for håndtering av koronaviruspandemien i 2019–2020, med tittelen Chief Implementer of the Government's COVID-19 response. Krisestaben har fått vide fullmakter til å implementere tiltak for å motvirke koronavirusutbruddene på Filippinene, kort etter at landet ble erklært å befinne seg i en nasjonal helsemessig krise. Utnevnelsen ble offentliggjort den 26. mars. Oppdraget ble også definert som å beskytte og fremme almenhetens sikkerhet og velferd, og sikrer en effektiv og rask distribusjon av regjeringsassistanse i almenheten, og til å sikre slles strenge lydhørhet og lydighet over for de retningslinjer og protokoller som utstedes av IATF (Inter-Agency Task Force).
Personlig
Galvez er gift med Marissa M. Pascua, som er purser i Philippine Airlines. Ekteparet har en datter ved navn Mary Frances Therese.
La Côte
La Côte er et vindyrkende område på nordsiden av Genfersjøen, som strekker seg fra Nyon til Lausanne i  Kanton Vaud i Sveits.
Vindyrking
Området er kjent for sine vakre vingårder med utsyn mot Alpene på den andre siden av innsjøen.
Johanna Siqveland
Anna Johanna Marie Siqveland (født 5. august 1853 i Kristiansand, død 9. april 1931 i Oslo ) var en norsk maler og kunstpedagog, og kjent som landskapsmaler og en usedvanlig populær utstiller.
I 1870-årene var Johanna Siqveland elev av Knud Bergslien og Amaldus Nielsen, før hun i årene 1879-82 studerte hos blant andre Sofus Jacobsen i Düsseldorf. Deretter var hun elev av marinesmaleren Hendrik Willem Mesdag i Scheveningen i årene 1883-85. Deretter studerte hun ved kunstakademiet i Antwerpen under Frans van Kuyck. Omkring 1890 hadde hun et studieopphold i Lofoten.
Siqveland ble en svært populær utstiller i 1890-årene. Allerede i 1884 stilte hun ut ved Høstutstillingen, et stilleben kalt Frugtstykke, og hennes landskapsbilder fra Nederland og Jæren stiltes ut i flere av kunstforeningene. Bare i Kristiansands kunstforening stilte hun ut nærmere 90 malerier før år 1900. De fleste av sine motiver hentet hun fra byen Kristiansand og dens nærmeste omgivelser, som Grovane, Baneheia, Oksøy og Flekkerøy.
I 1890-årene beveget Siqveland seg fra maleriet til kunstindustrien, og stilte ut kunstindustrielle gjenstander ved Verdensutstillingen i Paris 1900. Hun etablerte en privat kunstindustriskole i fødebyen Kristiansand, en virksomhet hun senere flyttet til Kristiania.
Katarina av Braganza
Katarina av Braganza (engelsk Catherine of Braganza, portugisisk Catarina de Bragança; født 25. november 1638 i Paço Ducal de Vila Viçosa, død 31. desember 1705 i Lisboa) var en portugisisk prinsesse som ble dronning av England, Skottland og Irland.
Europavei 18 (Vest-Agder)
Europavei 18 i Vest-Agder er et delstykke av europavei 18 med en lengde på 15 km, veien går i sin helhet gjennom Kristiansand, mellom Rundingen ved Kolsdalsbukta og den tidligere fylkesgrensen mot Aust-Agder.
Katarina av Braganza
Foreldre
Katarina var datter av kong Johan IV av Portugal og dronning Luisa de Guzmán.
Europavei 18 (Vest-Agder)
Motorveien Timeneskrysset–Øygardsdalen (Kristiansand–Grimstad), 36 km, ble åpnet 2009.
Katarina av Braganza
Ekteskap
Katarina ble gift med kong Karl II av England. Dette skjedde ved to seremonier, en hemmelig katolsk og en offentlig anglikansk i Portsmouth den 22. mai 1662.
Som medgift fikk England de portugisiske besittelsene Mumbai (Bombay) i India og Tanger i det nordlige Marokko.
Europavei 18 (Vest-Agder)
Fortsetter som europavei 18 (Aust-Agder)
Katarina av Braganza
Ekteskap
Katarina og Karl fikk aldri barn sammen, da hun hadde tre spontanaborter. Karl fikk imidlertid en del barn utenfor ekteskap.
Ikke kronet
Katarina ble dronning av England, Skottland og Irland. Karl II ble kronet den 23. april 1661, det vil si mer enn ett år før bryllupet.
Katarina ble ikke kronet, fordi hun var katolikk. Karl II konverterte til katolisismen på sitt dødsleie.
Five o’clock tea
Det var Katarina som introduserte bruken av te («five o‘clock tea») da hun var forarget over hoffdamenes vindrikking. Hun introduserte også gafler ved bordet.
Lycoprogentes
Lycoprogentes er en slekt av biller i familien rødvinger (Lycidae). De fleste er mer eller mindre røde på farge, dette er et signal om at de er usmakelige og giftige, såkalt aposematisme.
Utseende
Middelsstore (5-12 millimeter), avlange, rødlige rødvinger. Kroppen er mørkbrun til svart, men pronotum og dekkvinger er rødlige eller gulbrunlige. Antennene er litt kortere enn kroppen, ganske kraftige og litt sagtakkede. Pronotum er avrundet firkantet med en skarpt avgrenset, rombeformet grop i midten. Dekkvingene er jevnbrede, fint hårete, uten nettskulptur, med fine punktstriper.
Larvene er avlange og flate, som oftest harde (kraftige sklerotiserte). Hos én gruppe er hunnene larvelignende (larviforme hunner) hele livet, disse har korte, to-leddete antenner.
Levevis
De voksne billene er dagaktive og treffes gjerne på blomster, der de spiser nektar og pollen. Andre arter tar trolig ikke næring til seg som voksne. Larvene kan finnes under bark, i jord eller mellom løvstrø. Munndelene tyder på at de lever av flytende føde, men det er uvisst hva de faktisk spiser. Råtnende plantemateriale og slimsopp har blitt foreslått.
Utbredelse
Slekten er utbredt i Øst-Asia.
Metro (andre betydninger)
Metro er et annet ord for tunnelbane.
Det kan også vise til:
Palermos katakomber
Palermos katakomber er gravkatakomber i Palermo på Sicilia, som er tilknyttet de lokale kapusinermunkene, en katolsk orden som er en gren av den fransiskanske ordensfamilie. Den er kjent for sine mange mumifiserte døde som er oppstilt eller på annet vis synlige i sine klær. Krypten oppbevarer 8000 lik, hvorav 1252 mumier.
Historie
Kroppenes bevaringstilstand varierer. Visse er velbevarte takket være god balsamering, andre er ikke meget mer enn skjeletter. Visse har hud bevart, men den er begynt å løsne, og resultatet ser ut som hentet fra en skrekkfilm. Mange har sine egne klær, andre er innkledde i sekkestrie. Den vanligste metoden å bevare kroppene var å tørke dem ved å plassere dem i celler i åtte måneder, for så å skylle dem i eddik. Andre ble dyppet i arsenikk og kalk.
Den siste munken ble begravd i katakombene i 1871 og deretter ble det bare begravet mennesker sporadisk. Rundt åtte tusen kropper ble samlet her, hengende i nisjer på vegger og liggende i kister med åpnr sidir så kroppene vises. Slektninger betalte for gravstedets pleie. Katakombene stengte offisielt i 1880, men senere er de blitt et museum. Deler av kvinneseksjonen ble ødelagt av bombing i 1943 og en brann i 1966. Klosteret ble gjenoppbygd og den nye entréen er fra 1944. På kirkegården som ligger inntil katakombene er blant annet Giuseppe Tomasi di Lampedusa begravd.
Mer kjente døde i krypten
Blant de bisatte er det noen mer kjente personligheter; forfatteren Alessio Narbone og Don Vincenzo Agati (død 3. april 1731 i Palermo), likeså Ayala som var sønn av en tunisisk konge, som senere var gått over til katolisismen og tatt navnet Filippo d'Austria (død 20. september 1622). Dessuten kan nevnes billedhuggerne Filippo Pennino og Lorenzo Marabitti og medikuss Salvatore Manzella.
I den såkalte prestekorridoren er Mons. Franco D'Agostino, en biskop av bysantinsk ritus, i biskoppelig ornat.
Den lille jenten, Rosalia Lombardo, som døde ved nesten to års alder av spanskesyken den 6. desember 1920 er særlig godt bevart. Det er i et eget hellige Rosalias kapell. Hun var en av de siste som fikk katakombene som sitt siste hvilested. Helt hvordan hun ble balsamert visste man lenge ikke - Dr. Alfredo Solafia, den lokale doktor som utførte arbeidet tok med seg hemmeligheten i graven - mer spesifikt enn at det var genom injeksjon av kjemikalier. I 2009 ble mystieriet om innbalsameringen løst. Man fant et notat fra dr. Salafia der han nevnte den mikstur han hadde brukt, bestående av blant annet glyserin, formalin og sinksulfat.
Eksterne lenker
كاتاكومب
Fykantrappa
Fykantrappa er ei tretrapp på 1129 trinn. Den ligger i Glomfjord i Meløy kommune, helt nord på Helgeland. Fykantrappa ble bygget av rallarer i 1916/17, som en snarvei opp på fjellet Nedre Naver. Fra dalbunnen går man ca 1,7 kilometer og 300 høydemeter, på en sti og trappa før man når toppen.
Fykantrappa er vernet, og eies og vedlikeholdes av Statkraft.
Fedora 22
Fedora 22 er den 22. versjonen av operativsystemet og Linux-distribusjonen Fedora. Distribusjonen er utviklet av Fedora Project og er sponset av Red Hat. Versjonen er uten kodenavn, og ble lansert 26. mai 2015. Alfautgaven ble lansert 24. februar 2015, og betautgaven 21. april 2015. Vedlikeholdsperioden opphører 19. juli 2016.
Primært støttes det tre datamaskinarkitekturer. Den første er 32-biter x86-32. I likhet med andre utgaver av Fedora siden versjon 12, krever Fedora 22 minst Pentium Pro; dette er gjort for å kunne dra nytte av de treveis superskalære egenskapene ved sjette generasjon x86 (to heltalls- og en desimaltallsinstruksjon per klokkepuls).
Den andre er 64-biter x86-64. Fedora 22 har støtte for instruksjonene i nesten samtlige generasjoner av denne arkitekturen, inkludert «Broadwell»-utgaven av Intel Core i7 (5. generasjon). Intel lanserte «Skylake»-utgaven av Core i7 den 5. august 2015, mer enn to måneder etter at Fedora 22 ble lansert. De medfølgende kompilatorer kan likevel generere kode som er spesifikk for «Skylake».
Den tredje arkitekturen er 64-biter RISC AArch64. Støtte for denne arkitekturen ble tilføyd allerede i versjon 20 av Fedora.
Systemkravene til en installasjon på x86-64 er 1 Gb hovedminne, 10 Gb ledig harddiskplass og en mikroprosessor på 1 GHz eller høyere.
Systemd
Fedora var det første operativsystemet som tok i bruk systemd. Dette skjedde i versjon 15. Hensikten med denne programvaren er å erstatte oppstartsprosessen init, som Linux har arvet fra Berkeley Software Distribution (BSD) og Unix System V. Linux har mange flere bruksområder enn Unix, og systemd er derfor en mye mer dynamisk oppstartsprosess som tilpasser seg ulike bruksområder. Et tidligere forsøk på noe lignende var oppstartsprosessen Upstart som ble lansert i Ubuntu 6.10, og som ble tatt i bruk i Fedora 9 og en rekke andre Linux-distribusjoner. Også i avarter av Unix finnes noe tilsvarende. Systemd er sammenlignbar med Service Management Facility som ble innført i Solaris 10, og launchd som ble innført i Mac OS X 10.4.
Systemd er likevel omstridt, og har ført til en polarisering av Linux-samfunnet. Kritikken går i hovedsak ut på at det krenker Unix-filosofien om å sammenføye programvare med en enkel funksjonalitet. Kritikere hevder også at det har potensial til å bli tregt, tunggrodd og kreve mer minne. Det er også blitt sammenlignet med svchost.exe som ble innført i Windows 2000, og som er en annen omdiskutert form for oppstart.
Fedora 22 ble lansert sammen med versjon 219 av systemd.
Systemd er imidlertid noe mer enn bare en ny enkelt oppstartsprosess. Det er en programpakke som inkluderer 69 individuelle programmer og som erstatter en hel sekvens av ulike oppstartsprosesser. Den omfatter consoled, journald, logind, networkd, timedated, udevd, libudev og en rekke andre programmer. I stedet for at brukeren manuelt må starte dem en etter en, blir dette gjort automatisk under oppstart av datamaskinen. Dette kan betegnes som et pluss for brukervennligheten.
Kay Sievers og Harald Hoyer, som har vært sentrale i utviklingen av Systemd, er begge ansatte hos Red Hat. Og Fedora var også den første Linux-distribusjonen som innførte det. Det har likevel vært interne diskusjoner omkring Systemd; det har vært foreslått å splitte systemd-pakkene opp i mindre delpakker og dermed redusere størrelsen på installasjonen. Forslaget har vært begrunnet med at det vil redusere antall avhengigheter mellom antallet programpakker.
Wayland
Både Fedora og forgjengeren Red Hat Linux har benyttet seg av vindussystemet X i forskjellige former. Fra den første versjon av Red Hat Linux i 1994, til den første versjon av Fedora i 2003, benyttet distribusjonene XFree86. Dette var en fri implementasjon av vindussystemet X. Under mesteparten av 1990-årene frem til like etter århundreskiftet var dette prosjektet kilden til de fleste innovasjoner innenfor vindussystemet X.
I februar 2004 ble ansvaret for vindussystemet X overført fra Open Group til X.Org Foundation, og samtidig ble det også fri programvare under en ny lisens. Den 18. mai 2004 ble versjon 2 av Fedora lansert med vindussystemet X, versjon 11 release 6.7 (X11R6.7). Denne er stadig blitt oppgradert, og versjon 22 kommer sammen med versjon 11, release 7.7 (X11R7.7).
I versjon 22 er imidlertid overgangen begynt til Wayland. Dette er en annen stor forandring i versjon 22. Wayland er en etterfølger til vindussystemet X, og Fedora har eksperimentell støtte for versjon 1.5.
Mange av funksjonene i vindussystemet X (X11) har i årenes løp blitt flyttet inn i operativsystemkjernen til Linux. Dette gjelder minnehåndtering, prioritering av kommandoer og modus-setting. Andre funksjoner er overtatt av programvarebiblioteker for skrifttyper og 2D-grafikk. Wayland er raskere og enklere enn X11, ved at det mangler disse funksjonene.
Moderne skrivebordsmiljøer kjører som prosesser i brukermodus i ring 3, og foretar kall til X11 eller Wayland, som også kjører som prosesser i ring 3. X11/Wayland sender deretter systemkall inn til Linuxkjernen. X11 har vært en mellomliggende prosess utenfor kjernen; det er også Wayland. Men Wayland er raskere, fordi det tillater skrivebordsmiljøene å kommunisere direkte med kjernen til en viss grad.
I Fedora 22 er Wayland ennå ingen standard. Brukeren kan selv velge om han vil bruke X11R7.7 eller Wayland 1.5.
Linuxkjernen
Fedora 22 kom med versjon 4.0.4 av Linuxkjernen. Denne versjonen inneholdt flere nyheter.
Filsystemet
Standard filsystem i Fedora 22 er ext4. Det har vært standard siden lanseringen av Fedora 10 i 2008. Dette er et journalførende filsystem, som lagrer endringer av filer i en journal før de blir lagret av filsystemet. Ved tilfeller som systemkrasj eller strømbrudd blir systemet mindre sårbart, ved at det blir lettere å gjenopprette innholdet. I så måte er det sammenlignbart med Veritas File System i HP-UX, Journaled File System (JFS) som IBM lanserte i versjon 3.1 av AIX, ZFS som Sun Microsystems lanserte for OpenSolaris og som senere fant veien til Solaris 10 og NTFS som ble lansert av Microsoft i Windows NT 3.1.
Filsystemet ext4 var standard i de fleste Linux-distribusjoner da Fedora 22 ble lansert, og har blitt støttet av Linuxkjernen siden versjon 2.6.28. Hva som er verd å merke seg er at Red Hat ikke forlot dette filsystemet til fordel for btrfs (binary tree file system). Btrfs har vært støttet av Linuxkjernen siden versjon 3.10, og sentrale utviklere av det har vært nettopp Red Hat, ved siden av Oracle Corporation, Fujitsu, med flere. Det kan også nevnes at det allerede var valgt som standard i openSUSE 13.2, som ble lansert 4. november 2014.
Hertugdømmet Bayern
Hertugdømmet Bayern er et hertugdømme som har eksistert i flere perioder, først som et delvis selvstendig hertugdømme, så som en provins under Frankerriket (788-911), og så igjen som markgrevskap og hertugdømme igjen fra 911 til 1253, før det ble delt i Oberbayern og Niederbayern, og så i en rekke andre inndelinger fram til 1503. Deretter ble det samlet fram til 1623, da det ble opphøyd til et kurfyrstedømme under Maximilian I.
Aplatopterus
Aplatopterus er en slekt av biller i familien rødvinger (Lycidae).
Utseende
En middelsstor, avlang, skarpt rød rødvinge.
Levevis
De voksne billene er dagaktive og treffes gjerne på blomster, der de spiser nektar og pollen. Andre arter tar trolig ikke næring til seg som voksne. Larvene kan finnes under bark, i jord eller mellom løvstrø. Munndelene tyder på at de lever av flytende føde, men det er uvisst hva de faktisk spiser. Råtnende plantemateriale og slimsopp har blitt foreslått.
Utbredelse
Slekten har en europeisk utbredelse og forekommer over det meste av Europa. I Norge er arten funnet nær Oslo, men arten er vurdert som kritisk truet i Norge
Systematisk oversikt
Arten hra vært plassert i slekten Lopheros, men navnet Aplatopterus er nå satt inn igjen.
Fedora 22
GNU Compiler Collection
Fedora 22 ble lansert sammen med versjon 5.1 av GNU Compiler Collection (GCC). Dette er en samling av kompilatorer og biblioteker med en felles back-end, dvs de kan generere kode til den samme type operativsystemer og datamaskinarkitekturer. GCC 5.1 inneholder følgende kompilatorer og biblioteker:
Hertugdømmet Bayern
Begynnelsen
miniatyr|venstre|Hertugdømmet Bayern på midten av 900-tallet Rundt 555 begynte bayerne å bli et hertugdømme som formell vasall under frankerne, men med stor selvstendighet. Det kan ha vært Teodebert I som sto bak valget av den første offisielt kjente keiseren, Garibald I. Garibald var del av den mektige burgundiske agilulfinger-familien. Dermed hadde han kontroll over den nye stammen med bayere samtidig som han var på god fot med Burgund.
Den frankiske kongen Dagobert I (629-39) prøvde å få Bayern til å kjempe med ham med Samos rike, men det gikk i liten grad, og på 640-tallet erklærte Bayern sin selvstendighet. Dermed ble området delt mellom sønner av de ledende hertugene, og forble delt fram til omternt 719. I denne perioden og et par århundrer senere ble de kristnet av irske og skotske munker. I 788 ble området lagt direkte under Frankerne under Karl den store.
Fedora 22
GNU Compiler Collection
Kompilatorene kan generere kode for tallrike datamaskinarkitekturer. For Fedora 22 i 32-biter x86 modus finnes det støtte for Pentium Pro, Pentium II, Pentium III og enkelte utgaver av Intel Pentium 4. I 64-biter x86 modus støttes alle generasjoner av mikroprosessorer: Enkelte utgaver av Pentium 4, Pentium D, Pentium M, Intel Core 2 og alle generasjoner av Intel Core i7 – «Nehalem», «Westmere», «Sandy Bridge», «Ivy Bridge», «Haswell» og «Broadwell».
Hertugdømmet Bayern
Begynnelsen
I 907 ble Bayern, som allerede opplevde mange angrep fra madjarene, totalt ødelagt, og i den anledning utnevnte Arnulf I av Bayern seg til hertug, beseiret en liten gruppe madjarer og inngikk en avtale med dem som gjorde at de ikke ble angrepet. For å tjene penger til de mange kampene, beslagla han kirkens gods, og fikk tilnavnet Arnulf den onde av kirken.
I motsetning til tradisjonell arvefølgelov, valgte Arnulf I ikke å dele opp Bayern. I stedet gikk alt til hans eldste sønn Eberhard. Han valgte selv å bryte med Det tysk-romerske rike, noe Keiser Otto ikke tok særlig pent. I tillegg hadde Eberhard problemer med sine brødre, som ikke fikk noe av farsarven. Brødrene svekket hverandre i krig, og Otto beseiret de alle tre relativt lett. Han satte inn deres onkel, Berthold (også omtalt som Bertulf). Berhold vant over ungarerne i 943, og hadde dermed forsvart riket godt. Imidlertid døde han kort tid etter. I stedet for å overlate Bayern til Bertholds sønn, lot han heller sin egen bror, som var gift med datteren av den siste sterke hertugen av Bayern, Arnulf, ta over. Henrik I slet med at Ottos sønn gjorde opprør og at ungarerne angrep store områder i Bayern. Med hjelp av Otto fikk han jaget begge ut og kontrollert området. Henrik Is sønn, Henrik II, utnyttet at Otto I var død til å gjennomføre et opprør mot hans arvtaker Otto II der han erklærte Bayern selvstendig. Dette gikk grusomt for Henrik II, som ble jaget fra området. Etter at Otto II selv døde, fikk han nåde av Otto III. Imidlertid var Hertugdømmet Kärnten skilt ut av Bayern.
Fedora 22
GNU Compiler Collection
Den etterfølgende «Skylake»-arkitekturen ble lansert etter Fedora 22, men kompilatorene har likevel støtte for den. Dette gjelder det nye instruksjonssettet Intel MPX. De støtter også 512-biter SIMD instruksjonsettet AVX-512 i flerkjerners koprosessoren Intel Xeon Phi, som benyttes i superdatamaskiner, og Intel Xeon «Skylake».
Sekundære arkitekturer
Fedora 22 finnes også for sekundære arkitekturer. Disse er bare ment for motiverte utviklingsteam innenfor den aktuelle arkitektur. Kjente feil kan derfor forekomme i lanseringer, ettersom det forutsettes at kompetente programmerere blant brukerne vil kunne rette dem.
Den 2. juni 2015 lanserte Red Hat Fedora 22 i en sekundær versjon for 64-biter PowerPC og POWER.
Den 30. juni 2015 kom Fedora 22 i en sekundær versjon for RISC-arkitekturen MIPS. To arkitekturer ble støttet: 32-biter MIPS32 Release 2, little endian, o32 ABI, og 64-biter MIPS64 Release 2, little endian, n64 ABI.
Blant de systemer som støttes av denne avarten av Fedora 22, er datamaskiner bygd opp rundt mikroprosessoren Octeon fra Cavium Networks. Dette er en implementasjon av MIPS64, som inneholder fra 1 til 34 mikroprosessorkjerner.
GCC er også hovedkompilatoren for programvareutvikling på Loongson plattformen. Dette er en familie av 32- og 64-biter MIPS RISC-mikroprosessorer, som er utviklet av Institute of Computing Technology (ICT) hos det kinesiske vitenskapsakademi i Folkerepublikken Kina.
Den 6. juni 2015 ble Fedora 22 lansert for den sekundære arkitekturen IBM System z9 (s390x).
Jerome Kilty
Jerome Timothy Kilty (1922–2012) var en amerikansk skuespiller og dramatiker som er mest kjent for skuespillet Kjære løgnhals (Dear Liar: A Comedy of Letters). Han er også kjent for skuespill som Dear Love, The Ides of March, The Little Black Book og Look Away.
Kilty ble født i Baltimore, men vokste opp i Pala Indian Reservation i California.
Han giftet seg i 1956 med skuespillerinnen Cavada Humphrey (f. 1919, d. 2017).
Han døde i på et sykehus i Norwalk i 2012 etter skadene han fikk i en trafikkulykke.
Katalogstruktur
En katalogstruktur er måten et operativsystem viser sitt filsystem og dets datafiler for bruken. Datafiler blir typisk vist i en hierarkisk trestruktur.
Nedlastbart innhold
Nedlastbart innhold (downloadable content, DLC) er ekstrainnhold som slippes ut til videospill som allerede har blitt lansert, gjennom internett. Begrepet har noe overlapp med utvidelsespakke, men mens med en utvidelsespakke impliseres det gjerne at det følger med større spillendringer eller mye ekstrainnhold, i tillegg til at utvidelsespakker kan selges utenfor internett, kan nedlastbart innhold være så smått som et ekstra kostyme til en spillfigur, eller slippes ut gratis.
Koronavirusparty
Koronavirusparty er en samling der deltakerne har til hensikt å la seg smitte av SARS-CoV-2. Noen holder også slike samlinger eller fester for å vise åpent at de er uten bekymring for å bli smittet eller for å smitte andre. Fenomenet er blitt kjent fra Storbritannia. Slike selskaper er eksplisitt nevnt, og forbudt, i de nederlandske sikkerhetsforordninger mot spredning av koronaviruspandemien.
Eksempler
Minst én deltaker ved et slikt selskap i Kentucky i USA ble testet positiv for viruset. Slike koronavirus-tema-sammenkomster er også blitt fordømt på annet hold i USA.
Leptogenophilus
Utseende
Små (3-4 millimeter), avlange, blanke, brunlige kortvinger.
Koronavirusparty
Eksempler
Den belgiske avisen Het Laatste nieuws meldte den 15. mars 2020 om slik festing aftenen før antismittetiltakene i landet skulle tre i kraft. En rekke koronafester ble organisert helt på tampen før reglenes ikrafttredelse.
Leptogenophilus
Levevis
Arten er knyttet til maur i slekten Leptogenys.
Koronavirusparty
Eksempler
Den 19. mars 2020 meldte tysk politi at det hadde grepet inn og stanset en rekke koronafester i den tyske forbundsstaten Baden-Württemberg. Deltakernes alder var fra 15 år til midt i tyveårene. Politipresidenten oppfordret foreldre til å ta tak overfor sine barn. I Staßfurt (Sachsen-Anhalt) brøt politiet opp et koronaparty 20. mars 2020 med ungdommer fra 14 til 20 år som sang «Corona, Corona». Politiet opptok deres personalia og tok dem i skole.
Leptogenophilus
Utbredelse
Slekten er utbredt på Filippinene (Luzon).
Gudrun Oxaal
Gudrun Margreta Oxaal (født 21. oktober 1875 i Støren, død 23. juli 1962 i Oslo) var en norsk maler, mest kjent for blomsterbilder, landskapsbilder og portretter.
Gudrun Oxaal var datter av ingeniør og distriktssjef ved Støren-Aamodt Jernbaneanlæg Johan Gotfred Dahl Oxaal (1836 - 1908) og hans hustru Sophie Lorenze Fearnley (1845 - 1899).
Gudrun Oxaal studerte en tid i Paris, og var elev ved Harriet Backers malerskole. Hun hadde sin mest aktive periode frem til 1910, og hun var representert ved Høstutstillingen i årene 1899-1906
D.I.C.E. Awards
D.I.C.E. Awards (tidligere Interactive Achievement Awards) er en videospillprisutgivelse som har blitt arrangert siden 1998. Den arrangeres av Academy of Interactive Arts & Sciences.
Koronavirusparty
Eksempler
Den østerrikske kringkasteren ORF meldte om fire menn som hadde hatt et slikt selskap den 21. mars 2020 i et klubbhus i Heiligenkreuz am Waasen. Én av dem viste seg å være medlem av delstatsparlamentet i Steiermark, Gerhard Hirschmann (FPÖ). Hans eget og andre politiske partier fordømte hans oppførsel. Han trakk seg da fra sitt politiske verv. .
Reaksjoner
Den tyske avisen Frankfurter Allgemeine Zeitung kommenterte at det er noen som ikke har noen intensjon om å innstille festingen sin, trass i smittefaren - eller nettopp på grunn av muligheten for å bli smittet. De er av den tro at de ved å bli smittet og så være syke en tid deretter kan gå tilbake til det normale, immune for fremtidig smitte. Ved private koronavirusfester styrer de mot nettopp dette.
Startkultur
En startkultur er en rendyrket bestand (kultur) av levende mikroorganismer som tilsettes under produksjon av ulike matvarer som yoghurt, kulturmelk, brød og spekepølse, for å sette i gang en fermenteringsprosess.
Startkulturen skal sørge en kontrollert vekst av de bakterier man ønsker å ha i fermenteringsprosessen, og samtidig hindre fremvekst av uønskede bakterier som kan resultere i feilproduksjon og uønsket smak og aroma.
NFL Draft i 2019
NFL Draft i 2019 var National Football Leagues 84. draft hvor lagene møtes for å plukke opp nye spillere. Draftet ble avholdt mellom 25. og 27. april i Nashville, Tennessee. Den første runden ble holdt 25. april, fulgt av andre og tredje runde 26. april, med runde 4 til 7 den 27. april. De 40 byttene som ble utført under draftet satte en ny rekord, med tre flere en den forrige rekorden (37) satt i 2017.
Tidlige deltakere
111 kvalifiserte søkere annonserte sine planer om å delta i NFL Draft i 2019 som underclassmen, i hovedsak juniors og redshirt sophomores, et rekordhøyt tall. For å være kvalifiserte må det ha gått minst tre år siden spillerne ble ferdige med high school. Fristen for underclassmen var 14. januar 2019.
Valg av vertsby
Vertsbyen i 2019 (samt i 2020) ble valgt ut mellom finalistene Denver, Kansas City, Las Vegas, Nashville og Cleveland/Canton i mai 2018 under det årlige NFL Spring League Meeting. 23. mai 2018 annonserte ligaen at Nashville hadde blitt valgt som vertsby for NFL Draft i 2019.
Supplerende draft
Et supplerende draft ble avholdt 10. juli 2019. For hver spiller et lag plukket opp i draftet mistet de et pick i tilsvarende runde av draftet det neste året.
Bytter
I forklaringene under betyr (PD) bytter utført før begynnelsen av draftet (Pre-Draft), mens (D) betyr bytter som fant sted under draftet.
Runde en
Runde to
Runde tre
Runde fire
Runde fem
Runde seks
Runde syv
Mediadekning
I november 2018, etter å ha sendt de siste rundene av årets draft på nettverket, annonserte ESPN at de skulle dekke alle tre dagene av draftet i 2019 på ABC, med planer for lengre segmenter med profiler for draft picks, samt konserter. ABCs dekning vil bruke det samme panelet som ESPN bruker under College GameDay (som hadde alternativ dekning av forrige draft på ESPN2), inkludert Lee Corso, Rece Davis, Kirk Herbstreit og Desmond Howard. Det var første gangen at samme nettverk dekket alle tre dagene av NFLs draft; i 2018 hadde de to første kveldene blitt dekket av Fox (sammen med NFL Network). ESPN og NFL Network fortsatte dekning i et mer tradisjonelt format. NFL Networks morgenprogram, Good Morning Football ble også sendt på ESPN2 den 25. og 26., hvor personligheter fra både ESPN og NFLN deltok på begge nettverkenes studiosendinger.
Euromota
Euromota er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae). Det er beskrevet arter, to av dem er funnet i Norge.
Utseende
Små, mørke, avlange kortvinger.
Utbredelse
Arten er utbredt i det østlige USA.
Viva (El Caco-album)
Viva er et musikkalbum med El Caco. Albumet ble utgitt den 19. mars 2001.
Screen Rant
Screen Rant er en underholdnings- og -nyhetsnettside med fokus på TV og film. Den ble etablert i 2003.
Sidney Carroll
Sidney Carroll (1913–1988) var en amerikansk manusforfatter som skrev for film og TV. Han er mest kjent for å ha skrevet manus til filmer som The Hustler (1961) og A Big Hand for the Little Lady (1966). Han ble Oscar-nominert for førstnevnte. Han skrev også en del for TV, deriblant manus til TV-filmen The Count of Monte Cristo (1976) og episoden "The Fine Art of Murder" som ble vist i tv-programmet Omnibus og som innbrakte ham Edgar-prisen i klassen Beste episode i en TV-serie.
Carroll huskes også for novellen "None Before Me" som ble inkludert i antologien Timeless Stories for Today and Tomorrow (1952).
Han var gift med lyrikeren June Carroll og er far til forfatteren Jonathan Carroll.
Leptolycus
Leptolycus er en slekt av rødvinger der hunnene er larvelignende.
Utseende
Hannene er middelsstore, slanke, brunrøde til brunsvarte rødvinger. Antennene er noksåm kraftige, ikke sagtakkede, rundt halvparten så lange som kroppen. Hodet er forholdsvis lite, mørkt farget, med små, utstående fasettøyne. Pronotum er avrundet trapesformet, noe bredere enn langt, tydelige smalere enn dekkvingene. Disse er utvidet bakover (litt pæreformede). Beina er mørke, ganske korte. Hunnene er foreløpig ukjente, men man antar at de er larvelignende (neoteniske).
Levevis
De voksne hannene er dagaktive og treffes gjerne på blomster, der de spiser nektar og pollen. De voksne hunnene er neoteniske, det vil si at de er larvelignende også i det voksne stadiet. Larvene kan finnes under bark, i jord eller mellom løvstrø. Munndelene tyder på at de lever av flytende føde, men det er uvisst hva de faktisk spiser. Råtnende plantemateriale og slimsopp har blitt foreslått.
Utbredelse
Slekten er utbredt i Karibia.
18. maskingevær-artilleridivisjon
18. maskingevær-artilleridivisjon er en divisjon i 68. armékorps som ikke lett kan flyttes, og bare kan brukes til forsvar av Kurilene. Divisjonen kan sammenlignes med en infanteridivisjon som er gravd ned i faste stillinger, og har få mobile element. Hovedkvarteret ligger i Gorjatsjije Kljutsji.
Turn under Sommer-OL 2004 – Mangekamp lagkonkurranse menn
Mangekamp lagkonkurranse for menn i turn under Sommer-OL 2004 ble arrangert i august 2004 på Nikos Galis olympiske innendørshall i Athen.
Politikkåret 1859
Dødsfall
|| konge av Norge og Sverige 1844–1859 ||align=center|60 ||align=center|1799 ||
Jonathan Raharvel
Jonathan Raharvel (født 24. april 2002) er en gassisk svømmer.
Han representerte Madagaskar under VM i svømmesport 2019 i Gwangju i Sør-Korea, hvor han ble utslått i forsøkene på 50 meter bryst og 100 meter bryst.
Cabinet noir
Cabinet noir (fransk: «det sorte kabinett») var i eldre tid en populer betegnelse på kontorer i visse stater der brev innlevert til postbefordring ble åpnet og underøkt i politisk øyemed, om de var adresserte til visse av regimet mistenkte personer. Dette kunne innebære at brevsensur ble utøvet, men også at brevene ble lest i etterretningsøyemed innen de ble viderebefordets.
Replicant
Replicant har flere betydninger:
Prakttrompettre
Prakttrompettre (Catalpa speciosa) er et løvfellende tre i trompettrefamilien.
Det blir 6–24 m høyt, og stammediameteren er 8–60 cm, unntaksvis 110 cm. Barken er mørkegrå, glatt på unge stammer, men på eldre trær har den vertikale furer. Unge greiner er glatte med mange eller få korkporer. Bladene sitter tre sammen i kranser der bladene har ulike størrelse. Bladstilken er 10–16 cm lang. Bladene er enkle, eller mer sjeldent to- eller treflikede, 15–40 cm lange, 12–25 cm brede, helrandede, langt tilspissede og med brune hår på undersiden. Bladgrunnen er vanligvis dypt hjerteformet, men kan være tverr eller avrundet.
Blomsterstanden er konisk med 28–40, mer sjeldent opptil 75, blomster, 11–22 cm lang og 14–23 cm bred. Blomstene er trompetformede med rynket kant, 6 cm brede og hvite med gule og purpur flekker. På dagtid pollineres blomstene av store bier, som humler (Bombus) og Xylocopa, mens ulike arter av møll pollinerer blomstene om natta. Mengde og sukkerinnhold i nektaren varierer mellom natt og dag og er tilpasset de ulike pollinatorene. Frukten er en linjeformet kapsel som er 20–55 cm lang og 1–1,7 cm bred. Frøene har to vinger som er hårete i endene.
Øreplugg
En ørepropp er en enhet som er ment å være satt inn i øregangen for å beskytte mot støy, vind, vann, støv eller andre fremmedlegemer.
Prakttrompettre
Prakttrompettre vokser vilt i sentrale USA i midtre del av Mississippi-dalen og nedre del av Ohio-dalen. Det forekommer i delstatene Missouri, Arkansas, Illinois, Indiana, Kentucky, Tennessee og nordøstlige Texas.
Øreplugg
Hørselsvern
Ørepropper til hørselvern kan hovedsakelig deles inn i fire typer:
Sov i ro er voksbaserte øreplugger oppfunnet i 1905 av den norske apotekeren Birger Foss.
Prakttrompettre
Arten blir plantet i hager, parker og langs gater i alle tempererte strøk og er spesielt vanlig i østlige Nord-Amerika. Det er lite brukt i Norge selv om prakttrompettre er den mest hardføre trompettrearten. Det finnes også en hybrid, Catalpa × galleana, som er en krysning mellom prakttrompettre og kinatrompettre (Catalpa ovata).
Øreplugg
Virkelig effektivitet
Støydemping er svært varierende (i praksis); og er ikke lik SNR (Den europeiske union) eller NRR (De forente stater). For eksempel fra 35 til 0 desibel.
Roger Avermaete
Roger Avermaete (1893–1988) var en belgisk romanforfatter, dramatiker, essayist, kunstkritiker, tegneserieskaper, animatør og lærer. Han skrev på nederlandsk og fransk.
Chionotyphlus
Chionotyphlus er en slekt av biller som hører til familien kortvinger (Staphylinidae).
Utseende
En liten (2-2,5 millimeter), slank, brungul kortvinge. Disse billene bærer preg av sitt underjordiske levesett. Øyne og flygevinger mangler helt. Kroppen er lang og tynn, jevbred, hodet forholdsvis stort med korte antenner. Pronotum og dekkvinger er ganske små, bakkroppen lang og smal. Beina er korte.
Roger Avermaete
Avermaete grunnla den avantgarde-intellektuelle Lumière-gruppen i 1919. Han var også grunnlegger og direktør for Håndverksskolen i Antwerpen (1926).
Chionotyphlus
Levevis
Disse billene lever dypt nede i jorda og kommer sjelden til overflaten. De fleste av de kjente artene lever i områder med middelhavsklima. Det har blitt spekulert i at årsaken til at gruppen mangler i Nord-Europa er at de ennå ikke har vandret inn etter siste istid, da disse billene trolig har ganske dårlig spredningsevne.
Utbredelse
Arten er bare kjent fra Alaska, der den antas å ha overlevd siden før istidene.
Solid Rest
Solid Rest er et musikkalbum med El Caco. Albumet ble utgitt den 8. mai 2003. Albumet er dedikert til Ole Alexander Holth.
Khamzat Tsjimaev
Khamzat Khizarovitsj Tsjimaev (russisk skrivemåte: Хамзат Хизарович Чимаев, svensk skrivemåte: Chamzat Tjimajev, engelsk skrivemåte: Khamzat Chimaev), (født 1. mai 1994 i Beno-Jurt i Republikken Tsjetsjenia, Russland) er en svensk-russisk MMA-utøver og bryter av tsjetsjensk opphav som siden 2020 har vært under kontrakt med UFC, der han stiller i vektklassene weltervekt og mellomvekt.
Turn under Sommer-OL 2004 – Mangekamp lagkonkurranse kvinner
Mangekamp lagkonkurranse for kvinner i turn under Sommer-OL 2004 ble arrangert i august 2004 på Nikos Galis olympiske innendørshall i Athen.
Pyrrhona
Pyrrhona er en slekt av biller som hører til underfamilien blomsterbukker i den artsrike familien trebukker.
Utseende
En middelsstor, slank, matt rødlig til mørk trebukk. Antennene er mørke, tynne, noe lengre enn kroppen. Pronotum er omtrent trapesformet, dekkvingene noe avsmalnedne bakover, smalest noe bak midten, noe utvidete igjen i spissen. Beina er ganske lange og slanke, lårene svarte.
Levevis
Larvene utvikler seg trolig i død ved, men det synes ikke finnes noe sikker informasjon om dette. Utviklingen tar gjerne minst to år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.
Utbredelse
Arten er utbredt i Japan.
Heriniavo Rasolonjatovo
Heriniavo Rasolonjatovo (født 24. mai 1998) er en gassisk svømmer.
Øreklokker
Øreklokker er utstyr designet for å dekke en persons ører, og har ofte en bøyle som enten går over eller bak hodet samt en kopp på hver side til ørene. Øreklokker brukes oftest som hørselvern mot støyende omgivelser både i arbeid og på fritid, som for eksempel på konserter, under skyting, støvsuging, plenklipping, osv. Det lages også øreklokker for andre formål som for eksempel varmeplagg eller til å høre på musikk.
Amerikanske Occupational Safety and Health Administration (OSHA) anbefaler bruk av hørselsvern hvis arbeidsgiver utsettes for et gjennomsnittlig støynivå med intensitet på 85 dBA over et 8 timers skift. Hørselvern er absolutt påkrevd hvis ansatte utsettes for gjennomsnittlig støy med intensitet 90 dBA eller mer over et 8-timers skift. Amerikanske Mine Safety and Health Administration (MSHA) har samme krav som OSHA. Både OSHA og MSHA krever også at arbeidstakere bruker hørselvern dersom de enten har nedsatt hørsel eller ikke enda har tatt hørselstest.
Programvarelager
Et programvarelager (engelsk: software repository) er et lagringssted hvor programvarepakker kan hentes og installeres på en datamaskin. Programvarelagre huser også metadata om pakkene. Man kan installere og oppdatere programvare ved å bruke et pakkesystem på den lokale datamaskin, og som aksesserer programvarelageret.
Choriolaus
Utseende
Middelsstore (ca. 12 millimeter), spinkle, men litt brede, matte, mer eller mindre rødlige trebukker. Antennene er tynne, oftest mørke, litt kortere enn kroppen. Pronotum er trapesformet, dekkvingene omtrent jevnbrede, kan være mer eller mindre mørke. Beina er svarte, middels lange, ganske tynne.
Levevis
Larvene utvikler seg trolig i død ved, men det synes ikke finnes noe sikker informasjon om dette. Utviklingen tar gjerne minst to år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.
Utbredelse
Slekten er utbredt fra Arizona i nord til Costa Rica i sør, med de fleste av artene i Mexico.
Robert I av Courtenay
Robert I av Courtenay (død 1228) var keiser i Det latinske riket i Konstantinopel fra 1221 til 1228. Han var sønn av Peter II av Courtenay som ble utnevnt til keiser i 1216, men som ble tatt til fange underveis fra Frankrike til Konstantinopel og døde i fangenskap i 1219. Roberts mor Yolanda av Courtenay hadde fungert som keiserinne, men også hun døde i 1219 i Konstantinopel.
Biografi
Robert måtte akseptere å gifte seg med Eudoxia, datter av den forrige keiseren i Nikea, Teodoros I Laskaris. Det er uklart hvorfor dette giftermålet ikke kom i stand, men den samtidige historikeren George Akropolites mente at det ble blokkert av patriarken Manuel I av Konstatinopel av religiøse grunner. Robert I’s søster Marie av Courtenay hadde vært gift med Teodoros I, og Robert kunne ifølge kirken ikke både være Teodoros’ svoger og svigersønn. Robert giftet seg i stedet med en fransk adelsdame («Madame de Neuville-en-Artois») man ikke kjenner navnet på. Han måtte dra til Roma for å få pavens godkjenning, og på veien tilbake til Konstantinopel døde han i Morea (i dagens Peloponnes i Hellas) i januar 1228. Han skal de siste leveårene ha hengitt seg til uhemmet fornøyelsesliv og døde nokså demoralisert.
Micronychus
Micronychus er en bille i underfamilien snuterødvinger i familiegruppen rødvinger.
Utseende
Hodet er noe snuteformet forlenget framover. Det er kort, men synlig, sett ovenfra (det vil si, det dekkes ikke av brystskjoldet). Antenner har elleve ledd og er festet tett sammen på pannen like ved fasettøynene. Brystskjoldet (pronotum) har en nær kvadratisk form, med en markert og noe oppstående sidekant. Dekkvingene er kraftig kitiniserte og har lengderibber. Alle føtter har fem ledd.
Øregribb
Øregribb (Torgos tracheliotos) er en åtselgribb i haukefamilien. Arten er utbredt i noen sentrale deler av Afrika og Den arabiske halvøy. Arten er eneste art i den monotypiske slekten Torgos. Tre underarter anerkjennes.
Micronychus
Utbredelse
Slekten er vidt utbredt i Afrika og Asia.
Michael Christian Ludvig Ferdinand Tønder
Bakgrunn og familie
Oldefaren til Tønder, Christopher Nielssen, var også offiser og i perioder embetsmann i Norge. Han ble stamfaren til den dansk-norske slekten Tønder.
Tønder er gravlagt i kapellet i Holmens kirke i København. I kapellet henger det en plakett til minne.
Militære karriere
Tønder ble kadett i 1709. I utgangspunktet var det ikke plass for Tønder på Marinekadettakademiet, i denne perioden seilte han rundt med franske og nederlandske skip. Han blir til slutt tatt opp og gjør løytnanttjeneste på krigsskipet Elephanten.
Videre blir han andreløytnant i 1714, førsteløytnant i 1715, kapteinløytnant i 1716, kaptein i 1719, kommandørkaptein i 1732, kommandørkaptein i 1744, schoutbynacht i 1749 og viseadmiral i 1752.
Tønder ble hardt såret i trefninger med et svensk krigsskip i Østersjøen i 1715. Angrepet medførte at han mistet det ene beinet, og måtte bruke trebein. Dette trebeinet ble senere ødelagt i kamp av en svensk kanonkule.
Mot slutten av den store nordiske krig tjenestegjorde Tønder som sjef for vaktskipet "Storebælt".
Micronychus
Systematisk inndeling
Slektsnavnet har inntil nylig vært regnet som et synonym for Calochromus, mens de afrikanske artene har vært plassert i slekten Adoceta.
Michael Christian Ludvig Ferdinand Tønder
Kina-handelen
I 1730-årene var Tønder sterkt medvirkende i etableringen av den dansk-norske Kina-handelen som kaptein på "Cronprintz Christian". Tønders ekspedisjon førte senere til dannelsen av Asiatic Company.
Slaget i Dynekilen
Tønder tjenestegjorde som førsteløytnant under Tordenskjolds kommando, og ledet et mannskap på 185 mann. Han ledet først et spiontokt med Tordenskjold om bord, og deretter slo han ut svenskenes batteri på holmen i Dynekilen. Erobringen av landbatteriet utførte Tønder med hjelp av sin bror månedsløytnant Christian Tønder (1690-1717), som også deltok i slaget. En tredje Tønder, Henrik Andreas Tønder (1696-1773), deltok i Dynekilen som secondløytnant. Sistnevnte var Tønders fetter.
Øregribb
Taksonomi
Øregribb blir vanligvis betraktet som tilstrekkelig distinktiv til å bli plassert i en egen slekt, men noen velger av og til å inkludere fuglen i slekten Aegypius.